يمكن احنا هدفنا من استخدام ال social media مش زي بعض مثلًا .. يمكن انت مش عامل follow لناس شبهك يمكن مفيش أصلًا هنا على ال platform ده ناس شبهك تقدر تتكلم معاهم و تشاركهم و يشاركوك يومهم و الحاجات اللي بتحبوها .. أنا الفترة دي مثلًا ده الهدف الوحيد ليا من وجودي على ال social media اني أفصل عن العالم بتاعي بره هنا و أتعامل هنا مع ناس مريحين و بحبهم و مش هيتكلموا معايا في أي حاجة جد تخص حياتي اللي بره هنا سواء شغل أو غيره .. أنا كنت طول عمري بحب أصاحب ناس بره مجال شغلي و دراستي عشان ميبقاش معظم الكلام لما نقعد مع بعض في الشغل و الدراسة و كده ببقى عايزة أفصل 😄 فلو ده هدفك برده و ده مش موجود هنا بالنسبة لك أكيد لازم تشوف platform تاني مناسب ليك أصل هو مش إجبار يعني أنا لازم أحب ال app ده أو ال app ده انت هتحب المكان اللي بيريحك و فيه ناس بتريحك و بتحبهم و بتحب تيجي تتكلم معاهم كل ما تتخنق من العالم الحقيقي .. فال platform اللي تلاقي فيه الناس دي يبقى هو ده المناسب ليك بغض النظر عن اسمه بقى .. أنا ملقيتش في حياتي كلها والله العظيم ناس زي الناس اللي لقيتها هنا برغم اني عمري ما تخيلت قبل سنة مثلًا ان ال ask ده يكون app أنا بستخدمه أصلًا بس زي ما بقولك هو بالنسبة لي دلوقتي في الفترة دي أهم حاجة الناس اللي أنا بفتح ال account بتاعي عشانهم أيًا كان اسم ال platform فمكان ما يكون الناس دول موجودين يبقى هو ده المكان المناسب ليا حاليًا ✌🏻